وقع زلزال لحسيمة د 2004 ف 24 فبراير معا سّاعة 02:27:47 ب توقيت لمحلي حدا لاكوط شمالية د لمغريب. وصلات قوة زلزال ل 6.3 ف لقياس د قوة لحضة، ؤ وصلات شّدة ديالو ل IX (عنيف) ف لقياس د ميركالي. توفا بين 628 و 631 واحد، تجرحو 926 واحد، ؤ تشردو تقريبان 15000 واحد في نواحي د لحسيمة، إمزورن ؤ بني عبد الله. هاد زلزال وقع حدا لمركز د زلزال لي ضرب لحسيمة في 26 ماي 1994 ؤ وصلات لقوة ديالو ل 6.0 درجات، ؤ تجرح فيه بنادم واحد ؤ أتر بزاف على ديور لي مبنية ب طوب. تلاحض بلي وقعات شروخ ونهيارات أرضية بين أجدير ؤ بني عبد الله ؤ تسجل أكبر تسارع أرضي فيه 0.24 ڭرام حدا إمزورن. تسببات بزاف د لهزات رتيدادية ف لموت د تلاتة د ناس علقليلة ؤ تدمرات ديور ضعافو بسباب زلزال. وقع هاد زلزال حدا طّرف شرقي د لحزام د جبال رّيف، لي هو طرف من لحدود بين صّفيحة لإفريقية ؤ لؤراسية. زلزال أڭادير د 1960 زلزال بومرداس د 2003 Goodman, Al (25 فبراير 2004). "Over 500 killed in Morocco quake" (بنڭليزية). سي إن إن.